লোরিস বেনিতো

লরিস বেনিতো সুতো (; জন্ম: ৭ জানুয়ারি ১৯৯২; লরিস বেনিতো নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব বর্দো এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০১০ সালে, বেনিতো সুইজারল্যান্ড অনূর্ধ্ব-১৯ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৮ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৫ ম্যাচে ১টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

দলগতভাবে, বেনিতো এপর্যন্ত ৬টি শিরোপা জয়লাভ করেছেন, যার মধ্যে ৩টি বেনফিকার হয়ে, ১টি জুরিখের হয়ে এবং ২টি ইয়াং বয়েজের হয়ে জয়লাভ করেছেন।

প্রারম্ভিক জীবন
লরিস বেনিতো সুতো ১৯৯২ সালের ৭ই জানুয়ারি তারিখে সুইজারল্যান্ডের আরাউয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি স্পেনীয় (ভালেন্সীয়) বংশোদ্ভূত। তিনি সুইজারল্যান্ডীয় সাবেক গোলরক্ষক ইভান বেনিতোর ভাগ্নে। বেনিতো জার্মান, ইতালীয়, স্পেনীয়, ইংরেজি, পর্তুগিজ এবং ফরাসি ভাষায় সাবলীলভাবে কথা বলতে পারেন।

তথ্যসূত্র

বহিঃসংযোগ










বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড়
বিষয়শ্রেণী:সুইজারল্যান্ডীয় ফুটবলার
বিষয়শ্রেণী:সুইজারল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:স্পোর্ট লিসবোয়া বেনফিকা বি-এর খেলোয়াড়
বিষয়শ্রেণী:সুইস সুপার লিগের খেলোয়াড়
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:লিগা পর্তুগাল ২-এর খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:সুইজারল্যান্ডের আন্তর্জাতিক যুব ফুটবলার
বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার